ขอคำแนะนำเกี่ยวกับ กองทุน JASIF หน่อยได้มั๊ย
กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF มีความน่าสนใจอย่างไร

TTTBB เป็นผู้เช่าทรัพย์สินเส้นใยแก้วนำแสงในสัดส่วน 80% ของทรัพย์สินทั้งหมด และในกรณีที่ทรัพย์สินส่วนที่เหลืออีก 20% ของทรัพย์สินทั้งหมดไม่มีผู้เช่า TTTBB จะเป็นผู้เช่าและชำระค่าเช่าใช้ เพื่อเป็นการรับประกันรายได้ให้แก่กองทุน ตามสัญญาประกันรายได้ค่าเช่า นอกจากนี้ TTTBB ยังทำหน้าที่เป็นผู้บริหารทรัพย์สิน ทั้งการซ่อมแซม ดูแล และบำรุงรักษาทรัพย์สินเส้นใยแก้วนำแสงให้แก่กองทุน

ปัจจุบัน 3BB มีจำนวนผู้ใช้บริการกว่า 3 ล้านรายทั่วประเทศ (ที่มา: สำนักวิชาการและจัดการทรัพยากรโทรคมนาคม ณ 31 มี.ค. 62) โดยครองส่วนแบ่งการตลาดสูงเป็นอันดับต้นๆ คิดเป็นสัดส่วนกว่า 32% และมีอัตราค่าบริการเฉลี่ยต่อครัวเรือน (ARPU) อยู่ที่ 652 บาท ซึ่งสูงที่สุดในตลาดบรอดแบนด์อินเทอร์เน็ตเมืองไทย (ที่มา: Media Partners Asia)

TTTBB มีผลการดำเนินงานเติบโตต่อเนื่อง นับจากปี 2558 – 2561 บริษัทฯ มีรายได้จากการขายสินค้าและการให้บริการเพิ่มขึ้นจาก 12,749 ล้านบาท เป็น 19,409 ล้านบาท หรือเติบโตเฉลี่ยปีละ 15% (รายงานประจำปี 2561 ของ JAS) โดยเน้นสร้างการเติบโตจากการขยายพื้นที่ให้บริการใหม่ๆ เพิ่มกลุ่มลูกค้าใหม่และรักษากลุ่มลูกค้าเดิม รวมถึงพัฒนาประสิทธิภาพประกอบกิจการ ซึ่งถือเป็น 3 กลยุทธ์หลักที่สำคัญของบริษัทฯ

หมายเหตุ : กรณีไม่รวม Hiring Revenue จาก JAS รายได้จากการขายและบริการสำหรับปี 2018 เท่ากับ 16,949 ล้านบาท หรือคิดเป็น CAGR เท่ากับ 9.96%

สิ่งที่ต้องรู้ก่อนลงทุนกองทุน JASIF
- อัตราค่าเช่าเส้นใยแก้วราคายังขึ้นได้เรื่อย ๆ ตามดัชนีผู้บริโภค ทำให้กองทุนไม่อยู่ในสถานะเสียเปรียบจนขึ้นราคาไม่ได้
- ตั้งแต่ตั้งกองทุนมาจ่ายปันผลไปแล้ว 3.92 บาท เป็นจำนวน 18 ครั้ง​ โดยจ่ายปันผลเฉลี่ย 4 ครั้งต่อปี และจ่าย ‘เงินคืนทุน’ 3 ครั้ง เป็นเงิน 0.1484 บาท รวมเป็นจำนวนเงิน 4.0684 บาท* โดยหลังเข้าลงทุนเพิ่มเติมครั้งที่ 1 จะทำให้ประมาณการเงินปันส่วนแบ่งกำไรต่อหน่วยลงทุน (Cash Distribution Per Unit หรือ DPU) สำหรับช่วงเวลา 1 ม.ค. – 31 ธ.ค. 2563 เพิ่มขึ้นเป็นประมาณ 1.0387 บาทต่อหน่วย จากเดิมอยู่ที่ประมาณ 0.9924 บาทต่อหน่วย
- ค่าธรรมเนียมรวมทั้งหมด 0.66% ต่อปี
- ถ้าบริษัทประสบปัญหาอาจทำให้กองทุนขาดรายได้ค่าเช่าได้ แต่กรณีนี้มีโอกาสเกิดขึ้นได้ยากเพราะอินเทอร์เน็ตเป็นสิ่งที่ต้องใช้กันอยู่แล้ว ยอด Subscribers ก็ยังเติบโตต่อเนื่อง ดังนั้น โอกาสที่กองทุนจะขาดรายได้ค่าเช่านั้นมีค่อนข้างน้อย

 คำเตือน : ผลการดำเนินงานในอดีต มิได้เป็นสิ่งยืนยันถึงผลการดำเนินงานในอนาคต
ข้อมูลการเงินรายบริษัท